text: রাজকুমার রাও (জন্ম ৩১ আগস্ট ১৯৮৪), একজন ভারতীয় চলচ্চিত্র অভিনেতা। রাজকুমার হিন্দি চলচ্চিত্র জগতে নিজেকে একজন শক্তিমান অভিনেতা হিসেবে প্রতিষ্ঠা করেছেন। রাজকুমার জাতীয় চলচ্চিত্র পুরস্কার, ফিল্মফেয়ার পুরস্কার এবং এশিয়া প্যাসিফিক স্ক্রিন পুরস্কার অর্জন করেছেন।
  
  ভারতের হরিয়ানার গুড়গাঁও এ রাজকুমারের জন্ম এবং সেখানেই তিনি বেড়ে উঠেছেন। রাজকুমার দিল্লি বিশ্ববিদ্যালয় থেকে স্নাতক ডিগ্রি লাভ করেছেন এবং পরে অভিনয় নিয়ে ফিল্ম এন্ড টেলিভিশন ইনস্টিটিউট  অফ ইন্ডিয়া থেকে পড়াশুনা শেষ করেছেন। এরপর রাজকুমার মুম্বাইয়ে  আসেন এবং পরীক্ষামুলক কাহিনীধর্মী সিনেমা লাভ সেক্স অউর ধোঁকা (২০১০) দিয়ে তার চলচ্চিত্র কর্মজীবন শুরু করেন । কয়েকটি সংক্ষিপ্ত ভূমিকাতে অভিনয়ে পর তার বড় সাফল্য আসে কাহিনীধর্মী চলচ্চিত্র কাই পো চে! (২০১৩) দিয়ে। এই কাজের জন্য তিনি শ্রেষ্ঠ পার্শ্ব অভিনেতা বিভাগে ফিল্মফেয়ার পুরস্কারের মনোনয়ন পান। এরপর তিনি শহীদ আজমীর জীবনীনির্ভর চলচ্চিত্র শহিদ (২০১৩)-এ অভিনয় করেন, এর জন্য তিনি শ্রেষ্ঠ অভিনেতা বিভাগে জাতীয় চলচ্চিত্র পুরস্কার এবং ফিল্মফেয়ার শ্রেষ্ঠ অভিনেতা সমালোচক পুরস্কার পুরস্কার লাভ করেন।
  
  প্রাথমিক জীবন এবং শিক্ষা 
  রাজকুমার রাও ভারতের হরিয়াণা রাজ্যের গুড়গাঁও এ আহিরওয়াল পরিবারে জন্মগ্রহণ করে। গুড়গাঁও এর এসএইচ. এস. এন. সিদ্ধেশ্বর পাবলিক স্কুল থেকে স্কুল জীবন শেষ করে দিল্লী বিশ্ববিদ্যালয় এর অধীনস্থ আত্মা রাম সনাতন ধর্ম কলেজ থেকে কলা বিভাগে স্নাতক ডিগ্রি লাভ করেন। 
  তিনি একসময়ে সিতিজ নিধি এবং দিল্লীর শ্রী রাম কেন্দ্রে থিয়েটার করতো। ২০০৮ সালে সে ভারতে পুনেতে অবস্থিত ফিল্ম এন্ড টেলিভিশন ইনস্টিটিউট  অফ ইন্ডিয়া থেকে স্নাতক লাভ করে এবং মুম্বাই ফিরে আসে।
  
  কর্মজীবন
  
  শুরু এবং চলচ্চিত্রে প্রাথমিক চরিত্র চরিত্র(২০১০-২০১৩) 
  ফিল্ম এন্ড টেলিভিশন ইনস্টিটিউট অফ ইন্ডিয়া থেকে পাশ করার পর তিনি ২০১০ এর দিকে এক বছরের মতো চলচিত্র স্টুডিও এবং কাস্টিং ডিরেক্টরদের সাথে পরিদর্শন করতো। ২০১০ এর দিকে যখন দিবাকর ব্যানার্জী তার নতুন চলচ্চিত্র লাভ সেক্স অউর ধোঁকা এর নতুন মুখ খুঁজছিল তখন রাজকুমার রাও তার প্রথম সুযোগ পায়।
  
  তার পরবর্তী চলচ্চিত্র ছিলো একতা কাপুর এর রাগিনি এমএমএস। সেখানে তিনি নেতিবাচক চরিত্রে অভিনয় করেন। এই দুই চলচ্চিত্রে দুর্দান্ত অভিনয় এবং প্রশংসা পাবার পর তিনি যখন বিজয় নামবিয়ার এর শয়তান চলচ্চিত্রে অভিনয় করেন তা দেখে "রেডিফ" এর সমালোচক রাজা সেন এর তাকে নিয়ে মন্তব্য ছিলো দুর্দান্ত।
  
  ২০১২ সালে বেশ কয়েকটি সংক্ষিপ্ত তবে বেশ চরিত্র তবে গুরুত্বপূর্ণ চরিত্রে অভিনয় করেন। যেমন, গ্যাংস অফ ওয়াসেপুর - পার্ট ২, চিটাগাং এবং তালাশ। লাভ সেক্স অউর ধোঁকা-এ তার অভিনয় দেখে অনুরাগ কাশ্যপ "গ্যাংস অফ ওয়াইসপুর" এর জন্য তাকে বাছাই করেন।
  
  চলচ্চিত্রের তালিকা
  
  পুরস্কার এবং মনোনয়ন
  
  তথ্যসূত্র
  
  বহিঃসংযোগ
  
   
  
  বিষয়শ্রেণী:১৯৮৪-এ জন্ম
  বিষয়শ্রেণী:শ্রেষ্ঠ অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
  বিষয়শ্রেণী:ভারতীয় চলচ্চিত্র অভিনেতা
  বিষয়শ্রেণী:জীবিত ব্যক্তি
  বিষয়শ্রেণী:হিন্দি চলচ্চিত্র অভিনেতা
  বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:শ্রেষ্ঠ পার্শ্ব অভিনেতা বিভাগে জি সিনে পুরস্কার বিজয়ী
  বিষয়শ্রেণী:শ্রেষ্ঠ অভিনেতা বিভাগে ফিল্মফেয়ার সমালোচক পুরস্কার বিজয়ী
  বিষয়শ্রেণী:শ্রেষ্ঠ পার্শ্ব অভিনেতা বিভাগে স্ক্রিন পুরস্কার বিজয়ী
title: রাজকুমার রাও